CELEX: C2005/115/55
Language: da
Date: 2005-05-14 00:00:00
Title: Sag T-108/05: Sag anlagt den 22. februar 2005 af Suzy Frederic-Leemans mod Det Europæiske Økonomiske og Sociale Udvalg

14.5.2005   
            
            
               DA
            
            
               Den Europæiske Unions Tidende
            
            
               C 115/30
            
         Sag anlagt den 22. februar 2005 af Suzy Frederic-Leemans mod Det Europæiske Økonomiske og Sociale Udvalg
   (Sag T-108/05)
   (2005/C 115/55)
   Processprog: fransk
   Ved De Europæiske Fællesskabers Ret i Første Instans er der den 22. februar 2005 anlagt sag mod Det Europæiske Økonomiske og Sociale Udvalg af Suzy Frederic-Leemans, Lahas (Frankrig), ved avocats Georges Vandersanden, Laure Levi og Aurore Finchelstein.
   Sagsøgeren har nedlagt følgende påstande:
   
               1.
            
            
               Annullation af sagsøgerens pensionsopgørelse af maj 2004 med den konsekvens, at der anvendes en justeringskoefficient for hovedstaden i sagsøgerens bopælsland, eller i det mindste en justeringskoefficient, der på passende måde afspejler forskellene i leveomkostninger på det sted, hvor sagsøgeren anses for at afholde sine udgifter, og som således er i overensstemmelse med ækvivalensprincippet.
            
         
               2.
            
            
               Det Europæiske Økonomiske og Sociale Udvalg tilpligtes at betale sagens omkostninger.
            
         Søgsmålsgrunde og væsentligste argumenter:
   Søgsmålsgrundene og de væsentligste argumenter i den foreliggende sag er de samme, som dem, der er påberåbt i sag T-35/05, Elisabeth Agne-Dapper m.fl. mod Kommissionen.